
IŠVADA

DĖL  BIRŠTONO  SAVIVALDYBĖS  GALIMYBIŲ  PAIMTI  TRUMPALAIKĘ   PASKOLĄ  IŠ  LIETUVOS   RESPUBLIKOS   FINANSŲ  MINISTERIJOS

	

	2020 m. birželio 10  d. Nr. 3IŠ-4 

Birštonas


Birštono  savivaldybės (toliau – Savivaldybės) administracija kreipėsi
 į  Savivaldybės  kontrolės  ir  audito  tarnybą prašydama  pateikti  Savivaldybės  kontrolieriaus išvadą  dėl  galimybės  imti   iš  Lietuvos  respublikos   valstybės   biudžeto   trumpalaikę 833,0 tūkst. Eur          ( aštuonių šimtų trisdešmt trijų tūkstančių Eur)  paskolą   laikinam   Savivaldybės   biudžeto  pajamų   trūkumui padengti, siekiant laiku užtikrinti darbo užmokesčio Savivaldybės biudžetinių įstaigų darbuotojams išmokėjimą, sumokėti socialinio draudimo mokesčius, socialinę paramą ir padengti prekių ir paslaugų naudojimo išlaidas.
Vadovaudamasi Lietuvos Respublikos  vietos savivaldos įstatymo 16 straipsnio 2 dalies 28 punktu bei  Lietuvos Respublikos Vyriausybės 2004 m. kovo 26 d.  nutarimu Nr. 345 (su vėlesniais pakeitimais) patvirtintų Savivaldybių skolinimosi taisyklių 5 punktu, Birštono savivaldybės  kontrolės  ir  audito  tarnyba atliko  Birštono  savivaldybės 833,0 tūkst. Eur ( aštuonių šimtų trisdešmt trijų tūkstančių Eur)  trumpalaikės  paskolos  ėmimo  galimybių  vertinimą.
Vertinimo tikslas − įvertinti, ar Birštono savivaldybės skolinimosi rodikliai, sąlygos bei faktiniai duomenys leidžia imti 833,0 tūkst. Eur (aštuonių šimtų trisdešmt trijų tūkstančių Eur)   trumpalaikę paskolą  iš Lietuvos Respublikos Finansų ministerijos laikinam Savivaldybės biudžeto pajamų trūkumui padengti ir pateikti Savivaldybės tarybai išvadą dėl paskolos ėmimo.
Savivaldybių skolinimosi ir paskolų naudojimo  tvarką  bei  su paskolų  limitais  susijusius  rodiklius  reglamentuoja  Lietuvos Respublikos vietos savivaldos įstatymas,  Lietuvos Respublikos biudžeto sandaros įstatymas, Lietuvos Respublikos 2020 metų valstybės  biudžeto ir savivaldybių biudžetų  finansinių rodiklių patvirtinimo įstatymas, Savivaldybių skolinimosi taisyklės.
Savivaldybės administracija yra atsakinga už Savivaldybės vardu prisiimtų paskolų naudojimą pagal Savivaldybės tarybos sprendimais nurodytą paskirtį teisės aktų nustatyta tvarka.

Atliekant vertinimą buvo vadovautasi Birštono savivaldybės administracijos pateiktų dokumentų analize su prielaida, kad neegzistuoja kiti, su paskolos gavimu susiję dokumentai, kurie darytų įtaką pateiktai  išvadai ir  kad  visi  pateikti   dokumentai  yra  išsamūs  ir  galutiniai, o  pateiktų   dokumentų  kopijos    atitinka  originalus.
Teisės  aktais  nustatyti  savivaldybės  trumpalaikio  skolinimos  iš  valstybės    biudžeto   rodikliai  bei  sąlygos:

* Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 1 punktas nustato  Savivaldybės skolinimosi limitus,  o 12 straipsnio 2 dalis nurodo, kad į skolinimosi limitus neįskaitomos iš valstybės biudžeto suteiktos trumpalaikės paskolos  laikinam pajamų trūkumui padengti, todėl skolinimosi limitų atitikimo nevertinome. Savivaldybei  paėmus  iš  valstybės  biudžeto  trumpalaikę  paskolą   laikinam pajamų  trūmumui padengti,  skolinimosi rodikliai  nepakis.     

* Savivaldybių skolinimosi taisyklių, patvirtintų Lietuvos Respublikos Vyriausybės  nutarimu
,  9 punktas nurodo, kad  Finansų ministerija iš Lietuvos Respublikos valstybės biudžeto apyvartos lėšų savivaldybėms gali teikti trumpalaikes paskolas laikinam pajamų trūkumui padengti prioriteto tvarka: darbo užmokesčiui ir socialiniam draudimui; socialinėms išmokoms (pašalpoms); prekių ir paslaugų įsigijimo išlaidoms; materialiojo ir nematerialiojo turto įsigijimo išlaidoms; kitoms išlaidoms. Tai reiškia, kad paskola turi būti naudojama pagal paskolos sutartyje nustatytą paskirtį.

* Palūkanos nustatomos pagal Finansų ministro įsakymą
 ir kiekvienai savivaldybei yra skirtingos. Fiksuota metinė palūkanų norma nuo 0,021 iki 0,022 proc.

* Vadovaujantis Lietuvos Respublikos Vyriausybės 2020 m. balandžio 8 d. priimto protokolinio sprendimo 2 punktu, savivaldybėms Vyriausybės 2004 m. kovo 26 d. nutarimo Nr. 345 ,,Dėl Savivaldybių skolinimosi taisyklių patvirtinimo“ nustatyta tvarka yra suteikiamos trumpalaikės paskolos siekiant padėti joms suvaldyti dėl planuotų pajamų nesurinkimo atsiradusį apyvartinių lėšų trūkumą. Pagal šio sprendimo 3 punktą, savivaldybės galės grąžinti šias trumpalaikes paskolas iš 2021 metų valstybės biudžeto ir savivaldybių biudžetų finansinių rodiklių patvirtinimo įstatyme numatytų lėšų, kurių dydžiai bus nustatomi pagal faktinius savivaldybių 2020 m. negautų pajamų (išskyrus savarankiškai administruojamas pajamas ir vietines rinkliavas) dydžius, Lietuvos Respublikos savivaldybių biudžetų pajamų nustatymo metodikos įstatymo 13 straipsnyje nustatyta tvarka.

* Remiantis Lietuvos Respublikos Finansų ministerijos prognoze, pajamos iš gyventojų pajamų mokesčio (toliau − GPM) dėl pasikeitusios ekonominės situacijos, kurią sąlygoja COVID-19 (koronaviruso infekcijos) keliamos rizikos, 2020 metų antrą ketvirtį ir artimiausiais mėnesiais gali žymiai sumažėti. Bendrai į nacionalinį biudžetą GPM 2020 metais gali būti surinkta apie 14,6 proc. mažiau nei buvo planuota. Atsižvelgiant į šią prognozę, Finansų ministerija svetainėje www.finmin.lt pateikė  prognozuojamas savivaldybių biudžetų pajamų iš gyventojų  pajamų  mokesčio  netektis 2020 metais pagal konkrečias savivaldybes. Finansų  ministerijos prognozuojama 2020 m.    gyventojų  pajamų  mokesčio   netekties suma  Birštono  savivaldybei - 833,0 tūkst. Eur ( aštuoni šimtai trisdešmt trys tūkstančiai Eur). 

Faktiniai  duomenys   apie   Savivaldybės   biudžeto   būklę  ir  įsipareigojimus:

* Birštono  savivaldybė   nuo  2013  metų  neturėjo   paėmusi  iš  Lietuvos  Respublikos   finanų  ministerijos   trumpalaikių   paskolų   laikinam  pajamų  trūkumui  padengti.

* Birštono  savivaldybės  administracijos  Biudžeto  ir  apskaitos  skyriaus  pateiktais  2020 m.  gegužės  31  d.  duomenimis   Savivaldybės   patikslintas  biudžeto  pajamų  planas  sudarė 4008,2  tūkst. Eur, gauta  pajamų  3299,5 tūkst. Eur, iš  jų  planuota   gauti  gyventojų  pajamų  mokesčio  2375,0 tūkst. Eur, gauta  1976,8 tūkst.  Eur.  arba  398,2  tūkst.  Eur  mažiau  negu  planuota.


* Pagal Savivaldybės administracijos pateiktus duomenis, trumpalaikę 833,0 tūkst. Eur paskolą iš Lietuvos Respublikos finansų ministerijos planuojama imti dėl mažėjančio Savivaldybės biudžeto pajamų surinkimo ir išlaidų didėjimo, kurį sąlygoja COVID-19 (koronaviruso infekcijos) keliamos rizikos Birštono savivaldybės biudžetui padengti. Pagal Birštono  savivaldybės  administracijos  Biudžeto  ir  apskaitos  skyriaus  pateiktus  duomenis, ši  trumpalaikė   paskola būtų   naudojama Savivaldybės  2020  m. biudžeto išlaidoms   finansuoti: 700,0 tūkst. Eur – darbo užmokesčiui, 10,4 tūkst. Eur – socialinio draudimo įmokoms, 60,0 tūkst. Eur – socialinės  paramos  pašalpoms  ir   kompensacijoms, 62,6 tūkst. Eur – prekių ir paslaugų  įsigijimui.

Atkreiptinas dėmesys, kad  planuojama  imti    trumpalaikės  paskolos  suma  negali  viršyti  leistino  pajamų  ir  išlaidų  skirtumo. Jei  Savivaldybė  kreipsis į  Finansų  ministeriją  dėl   didesnės  nei   faktiškai  negautų  pajamų   dydį atitinkančios  trumpalaikės  paskolos, privalės  įvertinti  ir  prisiimti  visas  rizikas  dėl   finansinių  srautų  valdymo   ir  trumpalaikių  paskolų   grąžinimo   galimybių.
             Išvada.   Atsižvelgiant  į tai, kas aukščiau išdėstyta, Savivaldybė   galėtų  pasinaudoti  galimybe  paimti  iki 833,0 tūkst. Eur  (aštuonių šimtų trisdešmt trijų tūkstančių Eur) trumpalaikę paskolą iš Lietuvos Respublikos valstybės biudžeto, būsimam laikinam pajamų trūkumui padengti, siekiant laiku išmokėti darbo užmokestį biudžetinių įstaigų darbuotojams, atsiskaityti su Valstybinio socialinio draudimo fondo valdyba prie Socialinės apsaugos ir darbo ministerijos, atsiskaityti su  socialinių išmokų (pašalpų) gavėjais, atsiskaityti su prekių ir paslaugų teikėjais, užtikrinant šios paskolos grąžinimą Lietuvos Respublikos teisės aktų nustatyta tvarka ir terminais.
             Laiku negrąžinus šios paskolos, ji atitiktų jau ne trumpalaikės, o ilgalaikės paskolos požymius ir turėtų įtakos Savivaldybės skolos ir skolinimosi limitams. 

Savivaldybės kontrolierė



                                         Janina   Blekaitienė 

� Birštono savivaldybės   administracijos 2020 m.  gegužės 25 d. raštas Nr.(6.8)-SR-0679 “Dėl  išvadų  paskolos  ėmimo iš  valstybės  biudžeto  ir  paskolos   refinansavimo“. 


� Lietuvos  respublikos  Vyriausybės  2004  m. kovo  26d.  nutarimas  Nr. 345“Dėl  savivaldybių  skolinimosi  taisyklių  patvirtinimo“ ( 2012-03-21  nutarimo  Nr.304  redakcija).


� Lietuvos Respublikos finansų ministro 2009 m. spalio 23 d. įsakymas Nr. 1K-381 ,,Dėl valstybės perskolinamų paskolų, paskolų teikiamų iš valstybės biudžeto apyvartos lėšų, ir skolos grąžinimo sutartyse nustatomos palūkanų normos nustatymo tvarkos aprašo patvirtinimo“ (su vėlesniais pakeitimais).





